Baie tevrede met die kamers. Daar was alles wat ons nodig gehad het. Skoon en netjies. Ek kan Grandma's Place regtig aanbeveel.
Ek sal weer daar oornag. Dis skoon netjies, vriendelik en dis goed. Vir waarde vir geld het ek vir goed koper plekke op die webtuiste al beter gekry, bv. vars melk, 'n beskuitjie of 4, genoeg koffie, tee en suiker. Hier net een koevertjie koffie, suiker en poeier melk. Ek het my eie daarna gebruik.
Die bad het dit maklik gemaak met die kinders. Ons het gerieflik geslaap. Op ‘n baie stil gedeelte van die dorp waar mens nie die N1 se geraas kan hoor nie.
Ek dink die plek het 'n opgradering nodig. 'n Paar dinge het gepla: Daar was net 1 bedlampie wat nie gewerk het nie. Die koelkassie se vriesgedeelte was so aangepak dat ons niks daarin kon sit nie. Toe ons uiteindelik die ysbakkie uitkry, was daar geen ys in nie. Andersins was dit baie netjies.
Die manier op hoe die gastehuis ingerig is skep 'n baie huislike gevoel (jy voel of jy in jou eie plekkie is). Baie dankie ook aan die vriendelike kliëntediens, ek kon inboek sonder enige hassles en het van die begin geweet dat ek my naweek by Grandma's sou geniet. Ek sal definitief weer daar inboek as my eerste opsie en het alreeds die plekkie begin aanbeveel.
Goeie ontvangs met 'n glimlag, nadat ons baie laat daar aangekom het. Spesiaal vir ons kom oopsluit. Skoon kamers. Wens net daar kon iets gedoen word aan Beaufort-Wes alarms wat heel nag blêr en idiote wat voertuie in die nag ref.
Vriendelik ontvang en die kamer in die huis was ruim en netjies vir ons gesin. Dit was baie warm en die lugversorger was 'n lekker, gerieflike lafenis. Ongelukkig moes ons 'n koue stort trotseer die volgende oggend voor ons vertrek.
Ons het die ouwêreldse atmosfeer in die netjiese gastehuis met vriendelike ontvangs baie waardeer. Als wat jy nodig het is hier en dis uitstekende waarde vir geld.
Baie tevrede met die verblyf. Baie veilige parkering en die plek is baie goed toegerus, niks ontbreek nie. Die diens met die ontvangs was effe teleurstellend. Was vir seker nie op standaard nie. Sal vir seker weer van hulle gebruik maak as ek weer in daardie omgewing is.
Dit het gevoel of ek weer in die koshuis is, te min kussings. Die badkamer wat gedeel word is ook nie 'n goeie plan nie.
Reney was uiters behulpsaam en het ons 21:00 die aand tegemoetgekom. Die geriewe is puik! Dit is skoon en met 'n gesin met klein kinders kon ons regtig nie vir meer vra nie. Sal vir seker weer gebruik en aanbeveel. Baie dankie!
Uitstekende waarde vir geld, skoon en netjies met lugversorging, vriendelike diens en goeie ligging. Ek en my gesin sal enige tyd weer oorbly.
Die dorp is nie 'n toeristebestemming nie, maar 'n goeie tydelike verblyf op uitputtende reis tussen Pretoria en Kaapstad.
Die plek is baie rustig geleë. Die kamers is baie netjies. Die huis is omring deur pragtige tuine wat 'n rustige atmosfeer skep.
As jy net 'n plekkie vir jou kop soek om neer te lê, is Grandma's reg. Baie basies, maar skoon en netjies. Goeie waarde vir geld vir 'n bed om op te slaap.
Voorsien net 'n tweepunt-plug ook iewers! Ek het myne by die huis gelaat en het toe dit nogal gemis! Mooi en veilige plek, baie interessante omgewing, rustig en stil ... soos 'n plaas amper.
Ek het oorspronklik vir 3 nagte bespreek in die "enkel selfsorg" akkommodasie maar dit is uiters klein (ongeveer 2,5 m x 5 m) en ek kon nie eers my tas inkry nie. Moes opgradeer en R100 per aand meer betaal vir 'n groter eenheid. Sekuriteit goed en akkommodasie skoon maar die "selfsorg" geriewe is baie basies en messegoed nie volledig nie. Dit is egter reggestel na ek 'n snymes aangevra het. Dis in 'n stil en rustige deel van Beaufort Wes.
Op aankoms was ons nie baie goed verwelkom nie. Ons het baie ver gery en wou net lê, maar hulle wou nie die kamer beskikbaar stel vir ons nie (dit was 12 uur) toe wil hulle vir ons 'n kamer gee met 2 enkelbeddens en ons is getroud wat baie ongerieflik was. Die dame by ontvangs was baie afsydig en het die LekkeSlaap-kantoor gebel en voor ons op die persoon afgegaan. Dit is baie ongerieflik as jy sover gereis het en jy moet wag in 'n dorp wat jy nie ken nie, maar hulle het toe uiteindelik ingestem en die kamer beskikbaar gestel en ons geakkommodeer met 'n dubbelbedkamer en toe kon ons uiteindelik baie lekker rus.
'n Oase na die lang pad vanaf Ellisras. Ons het heerlik geslaap en was reg vir die volgende 600 km. Maklik om te kry en die eg-plattelandse vriendelikheid was opvallend. Die kamer was baie skoon en netjies en ideaal vir ons vier wat net 'n skoon plek gesoek het om te oornag.
Grandma's Place is 'n gerieflike en skoon oornag-stop vir reisigers. Dit sou lekker gewees het as hulle ook etes voorsien het.
Ek het baie lekker geslaap. Die kamer waarin ek gebly het was so bietjie klein en het so effens op 'n knop gevoel, maar verder was alles netjies en skoon en het ek geen klagtes nie. Dankbaar vir die lugversorging want dit was baie warm.
Ons het oornag by die plekkie en vir daardie doel was dit goed. Kyk net mooi wanneer jy bespreek, want van die kamers deel 'n badkamer. Ons het nie regtig hiervan geweet nie. Die plek was wel skoon en gerieflik.
Insake die miere of enige ander insek, het ons geen beheer nie. As u die kamerbeskrywing deurgelees het, sou u sien dat Kamer 2 en Kamer 4 'n badkamer deel sonder 'n stort. Nêrens word melding gemaak van 'n stort nie. Daar word ook DUIDELIK genoem dat ons geen toiletware voorsien nie, behalwe toiletpapier.
Die mense is vriendelik hulpvaardig. Regtig 'n skoon en netjiese plek. Net jammer dat mens badkamers moet deel. Nie altyd lekker om dit te doen nie.
Ons het op kort kennisgewing besluit om hier oor te bly. Die kamer was gerieflik en netjies terwyl dit ook stil was. Iets wat nodig was na 'n lang reis.
Grandma's Place is die ideale plekkie om oor te slaap as jy die lang pad aandurf Kaap toe. Veilig en rustig en ook baie netjies. Definitief aan te beveel.
Baie dankie vir hierdie positiewe terugvoer. So baie ander gaste breek ons moed om voort te gaan in 2016. 'n Voorspoedige nuwe jaar word u en u gesin toegewens.